45. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 218 της 11/18 Μαρτ. 1981 (ΦΕΚ Α΄ 64) Περί τρόπου διενεργείας διαγωνισμού υποψηφίων συμβολαιογράφων. Έχοντες υπ’ όψει τας διατάξεις του άρθρ. 9 του Νόμ. 1128/1981 περί προσωρινής κρατήσεως και άλλων τινων διατάξεων και την υπ’ αριθ. 174/1981 γνωμοδότησιν του Συμβουλίου Επικρατείας, προτάσει του επί της Δικαιοσύνης Υπουργού, απεφασίσαμεν: Άρθρ.1.-1.Ο διαγωνισμός υποψηφίων συμβολαιογράφων προκηρύσσεται είτε καθ’ άπασαν την Επικράτειαν είτε κατά Εφετειακήν περιφέρειαν δι’ αποφάσεως του επί της Δικαιοσύνης Υπουργού, δημοσιευομένης δια τριών ημερησίων Εφημερίδων εκδιδομένων των δύο εις Αθήνας και της μιας εις Θεσσαλονίκης ένα μήνα τουλάχιστον προ της ημέρας ενάρξεως του διαγωνισμού, οριζομένου εντός του μηνός Φεβρουαρίου εκάστου έτους. Περίληψις της προκηρύξεως τοιχοκολλάται εις τα Καταστήματα των οικείων Εφετείων και Πρωτοδικείων της περιφερείας εκάστου Εφετείου. 2.Οι επιθυμούντες την συμμετοχήν των εις τον διαγωνισμόν υποψηφίων συμβολαιογράφων οφείλουν τρεις ημέρας τουλάχιστον προ της δια της προκηρύξεως οριζομένης ημέρας ενάρξεως του διαγωνισμού να υποβάλλουν εις τον Πρόεδρον της Επιτροπής του διαγωνισμού εκάστης Εφετειακής περιφερείας, σχετικήν αίτησιν, εις την οποίαν να προσδιορίζουν και την ειρηνοικειακήν περιφέρειαν εις την οποίαν επιθυμούν να διορισθούν. Επισυνάπτουν δε εις ταύτην τα κάτωθι δικαιολογητικά: α)Πιστοποιητικόν αρμόδιας αρχής ότι ο υποψήφιος κέκτηται τα υπό των διατάξεων του άρθρ. 19 του Νόμ. 670/77 απαιτούμενα τυπικά προσόντα διορισμού εις την ην αιτείται τον διορισμόν θέσιν συμβολαιογράφου. β)Ληξιαρχικήν πράξιν γεννήσεως συντεταγμένην εντός ενενήκοντα ημερών το βραδύτερον από της ημέρας της γεννήσεως. γ)Προκειμένου μεν περί αρρένων, πιστοποιητικόν περί εγγραφής του εις μητρώον αρρένων Δήμου ή Κοινότητος, προκειμένου δε περί θηλέων, πιστοποιητικόν εκ του γενικού μητρώου των δημοτών. δ)Πιστοποιητικόν του αρμόδιου στρατολογικού γραφείου ότι εξεπλήρωσεν τας στρατιωτικάς υποχρεώσεις, ή ότι νομίμως απηλλάγη τούτων. ε)Πιστοποιητικόν της Εισαγγελίας Πρωτοδικών του τόπου της κατοικίας του ότι δεν παρεπέμφθη δι’ οριστικού βουλεύματος επί κακουργήματι ή επί τινι των εν άρθρ. 22 παρ. 5 του Νόμ. 670/1977 αναφερομένων πλημμελημάτων. ζ)Πιστοποιητικόν του αρμοδίου Γραφείου Ποινικού Μητρώου Τύπου Β΄. η)Υπεύθυνον δήλωσιν συντασσομένην συμφώνως τω άρθρ. 1 του Ν.Δ. 105/1969 «περί ατομικής ευθύνης του δηλούντος ή  βεβαιούντος» δι’ ης να δηλούται ότι: α)δεν τελεί υπό απαγόρευσιν ή δικαστικήν αντίληψιν. β)ότι δεν επαύθη κατόπιν δικαστικής αποφάσεως εκ θέσεως δημοσίου υπαλλήλου Νομικού Προσώπου δημοσίου Δικαίου ένεκα ποινικής καταδίκης ή πειθαρχικού αδικήματος, γ)δεν απελύθη εκ θέσεως δημοσίου υπαλλήλου ή υπαλλήλου Νομικού Προσώπου Δημοσίου Δικαίου δια πειθαρχικούς λόγους δι’ αποφάσεως του αρμοδίου Συμβουλίου. θ)Αποδει-κτικόν καταβολής εις τον γραμματέα της Επιτροπής ποσού εξετάστρων, οριζόμενον δια της προκηρύξεως του διαγωνισμού. Άρθρ.2.-Η κατά το άρθρ. 9 του Νόμ. 1128/81 Εξεταστική Επιτροπή μετά την λήξιν της προθεσμίας υποβολής αιτήσεως προς συμμετοχήν εις τον διαγωνισμόν αποφασίζει ητιολογημένως περί της παραδοχής ή μη των αιτήσεων των υποψηφίων. Μεθ’ ο η Επιτροπή συντάσσει πίνακα τον γενομένων δεκτών υποψηφίων κατά Ειρηνοδικειακήν περιφέρειαν τον οποίον τοιχοκολλά εις το κατάστημα του οικείου Εφετείου. Άρθρ.3.-1.Ο διαγωνισμός συνίσταται εις γραπτήν και προφορικήν δοκιμασίαν. 2.Η γραπτή δοκιμασία θεωρητική-πρακτική, συνσίσταται εις την σύνταξιν: α)ενός συμβολαιογραφικού εγγράφου μεταξύ συμβαλλομένων εν ζωή επί σχέσεως ιδιωτικού δικαίου, β)μιας πράξεως τελευταίας βουλήσεως και γ)μιας πράξεως της αναγκαστικής εκτελέσεως, ως και την ανάπτυξιν των συναφών θεωρητικών ζητημάτων. 3.Η προφορική δοκιμασία συνίσταται εις την εξέτασιν του Υποψηφίου επί: α)του Αστικού και Εμπορ. Δικαίου, β)Κώδικος Πολιτικής Δικονομίας, γ)του Οργανισμού των Δικαστηρίων και του Κώδικος περί συμβολαιογράφων, και δ)των ειδικών νόμων περί φορολογίας κληρονομιών, προικών, δωρεών, μεταβιβάσεως ακινήτων, τελών χαρτοσήμου, περί φορολογίας εισοδήματος περί αυτοκινήτων και περί φορολογίας Εταιρειών εν γένει. Άρθρ.4.-1.Η Εξεταστική Επιτροπή συνερχομένη εν τω Καταστήματι του οικείου εφετείου κατά την δια της προκηρύξεως οριζομένην ημέραν ενάρξεως του διαγωνισμού καταρτίζει το πρόγραμμα της γραπτής και προφορικής δοκιμασίας και δημοσιεύει τούτο δια τοιχοκολλήσεως εις το κατάστημα του εφετείου προ 24 ωρών από της δια την έναρξιν της γραπτής δοκιμασίας ορισθείσης ημέρας. 2.Δύο ώρας προ της δια του προγράμματος ορισθείσης ώρας ενάρξεως της γραπτής δοκιμασίας επί εκάστου των εξεταστέων μαθημάτων ή εξεταστική επιτροπή συνερχομένη εις μυστικήν συνεδρίασιν καταρτίζει δύο θέματα, άτινα ακολούθως εγκλείει κεχωρισμενως εις δύο ομοιομόρφους φακέλους, ηριθμημένους κατ’ αύξοντα αριθμόν. (Αντί για τη σελ. 422,395) Σελ. 422,395(α) Τεύχος Δ113-Σελ. 49 Γενικά περί Συμβολαιογράφων 6.Ε.α.45 3.Την προσδιοριζομένην δια την έναρξιν της δοκιμασίας ώραν ο πρόεδρος της επιτροπής εκφωνεί εκ του υπ’ αυτής συνταχθέντος πίνακος των υποψηφίων τα ονόματα τούτων, εξακριβώνει δια τινος των μελών την ταυτότητα των παρόντων εκ του δελτίου αστυνομικής ταυτότητος, εν συνεχεία δε προσκαλεί ένα των υποψηφίων όπως εξεγάγη εκ της κληρωτίδος ένα εκ των δύο κλήρων δια τον προσδιορισμόν του υπό εξέτασιν θέματος. Το ούτω προσδιοριζόμενον θέμα υπαγορεύεται εις τους διαγωνιζομένους δια τινος των μελών της επιτροπής. Οσάκις, λόγω του μεγάλου αριθμού των υποψηφίων, η εξέτασις λαμβάνει χώραν εις πλείονας της μιας αιθούσας, η απαγόρευσις του θέματος γίνεται υπό περισσοτέρων μελών της επιτροπής κατά την αυτήν ακριβώς ώραν. Όστις εκ των υποψηφίων δεν είναι παρών κατά την στιγμήν της ενάρξεως της υπαγορεύσεως του θέματος αποκλείεται του διαγωνισμού. 4.Οι υποψήφιοι γράφουν επί χάρτου ομοιομόρφου, χορηγουμένου αυτοίς υπό της εξεταστικής επιτροπής και εσφραγισμένου δια της σφραγίδος του οικείου εφετείου. Εις τους υποψηφίους παρέχεται τρίωρος προθεσμία προς επεξεργασίαν και ανάπτυξιν του θέματος, καθ’ ην απαγορεύεται απολύτως η χρήσις ερμηνευτικών κειμένων, διδακτικών συγγραφών ή άλλου είδους βοηθημάτων, πλην των κειμένων των νόμων. Υποψήφιος ποιούμενος χρήσιν μη επιτρεπομένων ως άνω βοηθημάτων ή συνεννοούμενος εγγράφως ή προφορικώς μεθ’ ετέρου υποψηφίου ή άλλου προσώπου αποβάλλεται του διαγωνισμού δια πράξεως της εξεταστικής επιτροπής, εις βαρείας δε περιπτώσεις, κατόπιν προτάσεως αυτής, δύναται, δι’ αποφάσεως του Υπουργού Δικαιοσύνης, να αποκλεισθή και από παντός μελλοντικού διαγωνισμού. Διαρκούσης της γραπτής δοκιμασίας έν τουλάχιστον μέλος της εξεταστικής επιτροπής οφείλει να παρίσταται εις την αίθουσαν. 5.Αι έγγραφοι απαντήσεις των υποψηφίων επί εκάστου θέματος μη φέρουσαι υπογραφήν ή έτερον διακριτικόν σημείον, εγκλείονται υπό τούτων εντός φακέλων αφού προηγουμένως ούτοι εις την άνω αριστεράν γωνίαν τούτων προσαρμόσουν μικρόν λευκόν φάκελον κεκλεισμένον, περιέχοντα σημείωμα με τον ονοματεπώνυμον αυτών. Ακολούθως έκαστος υποψήφιος επί τη επιδείξει του δελτίου αστυνομικής ταυτότητος παραδίδει τον φάκελον εις τον πρόεδρον της επιτροπής ή το υπ’ αυτού ορισθέν μέλος, ευθύς δε αμέσως αναγράφεται  Σελ. 422,396(α) Τεύχος Δ113-Σελ. 50 επί του φακέλου υπό του γραμματέως η ένδειξις του μαθήματος ο αφορά το γραπτόν, και υπογράφεται υπό δύο τουλάχιστον μελών της επιτροπής και του γραμματέως κατά την οπισθίαν επιφάνειαν αυτού. 6.Μετά την κατά τα ανωτέρω παράδοσιν των φακέλων υφ’ όλων των υποψηφίων και αφού διαπιστωθή ότι ο αριθμός αυτών ανταποκρίνεται προς τον αριθμόν των διαγωνισθέντων εγκλείονται ούτοι εις δέμα, όπερ σφραγίζεται δι’ ισπανικού κηρού επί του περικαλύμματος του οποίου υπογράφουν τα μέλη της εξεταστικής επιτροπής και ο γραμματεύς. Μερίμνη του προέδρου και του γραμματέως της εξεταστικής επιτροπής το δέμα τούτο φυλάσσεται εις μέρος ασφαλές. 7.Περί πάντων τούτων συντάσσεται πρακτικόν υπογραφόμενον παρά πάντων των μελών της εξεταστικής επιτροπής. Άρθρ.5.-1.Η προφορική δοκιμασία διεξάγεται δημοσία καθ’ ομάδας υποψηφίων, έκαστος δε υποψήφιος εξετάζεται εφ’ όλων των μαθημάτων, της εξεταστικής επιτροπής δυναμένης να ορίση ίδιον δι’ έκαστον μάθημα εξεταστήν εκ των μελών της. Έκαστον μέλος της επιτροπής εκτιμών το σύνολον των υπό του υποψηφίου δοθεισών απαντήσεων επί πάντων των μαθημάτων της προφορικής δοκιμασίας βαθμολογεί την επίδοσιν τούτου δι’ ενός αριθμού από 0 έως 10 άπαντα τα μαθήματα συντάσσον ίδιον πίνακα βαθμολογίας. 2.Ευθύς μετά το πέρας της προφορικής εξετάσεως των υποψηφίων καθ’ εκάστην ημέραν η εξεταστική επιτροπή επί τη βάσει των υπό των μελών αυτής συνταχθέντων ιδίων πινάκων βαθμολογίας, συντάσσει τον οριστικόν πίνακα βαθμολογίας περιλαμβάνοντα το ονοματεπώνυμον του εξετασθέντος, τους υφ’ εκάστου μέλους της επιτροπής, δοθέντας βαθμούς και το αριθμητικόν σύνολον αυτών. 3.Περί τούτων συντάσσεται πρακτικόν υπογραφόμενον υφ’ όλων των μελών της Επιτροπής. 6.Ε.α.45 Γενικά περί Συμβολαιογράφων Άρθρ.6.-1.Η βαθμολόγησις των απαντήσεων της γραπτής δοκιμασίας ενεργείται υπό της επιτροπής μετά το πέρας της προφορικής δοκιμασίας και της επί ταύτης βαθμολογήσεως απάντων των υποψηφίων ως εξής: Αφού βεβαιωθή το αλύμαντον της σφραγίδος εκάστου δέματος περιέχοντος τους φακέλους των γραπτών απαντήσεων, ανοίγεται τούτο και εν συνεχεία ανοίγεται έκαστος φάκελος και αναγιγνώσκεται είτε εις επήκοον όλων των μελών, είτε και υφ’ εκάστου τούτων ή εντός του φακέλου γραπτή απάντησις του υποψηφίου επί του δοθέντος θέματος. Αμέσως μετά τούτο έκαστον μέλος της Επιτροπής βαθμολογεί επί της εγγράφου απαντήσεως την επίδοσιν του υποψηφίου δι’ ενός αριθμού από 0 έως 10 και υπογράφει. 2.Μετά το πέρας της κατά τον τρόπον τούτον βαθμολογήσεως όλων των γραπτών απαντήσεων ανοίγονται οι περιέχοντες το ονοματεπώνυμον του υποψηφίου επί εκάστης εγγράφου απαντήσεως προσηρμοσμένοι μικροί φάκελοι και είται συντάσσεται ο πίναξ της βαθμολογίας της γραπτής δοκιμασίας, περιέχων το ονοματεπώνυμον του υποψηφίου, τους επί εκάστης γραπτής απαντήσεως δοθέντος υφ’ εκάστου μέλους της επιτροπής βαθμούς, το αριθμητικόν σύνολον και τέλος το γενικόν σύνολον βαθμολογίας και δια τας τρεις εγγράφους απαντήσεις. Άρθρ.7.-1.Οι λαβόντες ουχί ολιγωτέρους των 72 βαθμών εν συνόλω εις την γραπτήν και προφορικήν δοκιμασίαν ανακηρύσσονται επιτυχόντες. 2.Η εξεταστική Επιτροπή επί τη βάσει των οριστικών πινάκων βαθμολογίας εις την προφορικήν δοκιμασίαν και του πίνακος της βαθμολογίας εις την γραπτήν δοκιμασίαν καταρτίζει τον πίνακα των επιτυχόντων κατά σειράν της βαθμολογίας εκάστου. 3.Δια τον καθορισμόν της σειράς των εν ισοβαθμία ενεργείται υπό της εξεταστικής Επιτροπής κλήρωσις συντασσομένου σχετικού πρακτικού. 4.Εκ του ούτω συντασσομένου πίνακος των επιτυχόντων συντάσσονται υπό της Επιτροπής μερικώτεροι πίνακες επιτυχόντων κατά Ειρηνοδικεία, συμφώνως προς την αίτησιν εκάστου υποψηφίου, τηρουμένης της σειράς επιτυχίας. 5.Οι ούτω καταρτιζόμενοι πίνακες επιτυχόντων υπογραφόμενοι υφ’ όλων των μελών της Επιτροπής υποβάλλονται μεθ’ όλων των πρακτικών και των λοιπών σχετικών εις το Υπουργείον Δικαιοσύνης. Άρθρ.8.-Το Π.Δ. 69/1978 «περί τρόπου διενεργείας διαγωνισμού υποψηφίων συμβολαιογράφων», καταργείται. Άρθρ.9.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 